CELEX: 62013CN0369
Language: fi
Date: 2013-07-01 00:00:00
Title: Asia C-369/13: Ennakkoratkaisupyyntö, jonka Rechtbank Oost-Brabant 's-Hertogenbosch (Alankomaat) on esittänyt 1.7.2013 — Rikosasiat, joissa vastaajina ovat N.F. Gielen ym.

7.9.2013   
            
            
               FI
            
            
               Euroopan unionin virallinen lehti
            
            
               C 260/31
            
         Ennakkoratkaisupyyntö, jonka Rechtbank Oost-Brabant 's-Hertogenbosch (Alankomaat) on esittänyt 1.7.2013 — Rikosasiat, joissa vastaajina ovat N.F. Gielen ym.
   (Asia C-369/13)
   2013/C 260/57
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Oost-Brabant 's-Hertogenbosch
   
      Pääasian asianosaiset
   
   N.F. Gielen, M.M.J. Geerings, F.A.C. Pruijmboom ja A.A. Pruijmboom
   
      Ennakkoratkaisukysymykset
   
   
               1a)
            
            
               Voidaanko kemiallinen aine alfa-asetyylifenyyliasetonitriili (CAS-numero 4468-48-8, jäljempänä APAAN) rinnastaa luokiteltuun aineeseen l-fenyyli-2-propanoni (CAS-numero 103-79-7, jäljempänä BMK)? Rechtbank pyytää erityisesti selvitystä siitä, onko hollannin ilmaisua ”bevatten” ja vastaavasti englannin ilmaisua ”containing” ja ranskan ilmaisua ”contenant” [suomeksi ”sisältävät”] tulkittava siten, että BMK:n on oltava jo sellaisenaan APAAN-aineessa?
               Jos kysymykseen 1a vastataan kieltävästi, rechtbank haluaa esittää unionin tuomioistuimelle 1 kohdassa seuraavat täydentävät kysymykset:
            
         
               1b)
            
            
               Onko APAANin katsottava olevan ”[ainetta — –, joka sisältää] luokiteltuja aineita sellaisessa muodossa, ettei kyseisiä aineita ole helppo käyttää tai uuttaa yksinkertaisilla tai taloudellisesti kannattavilla tavoilla” ja ”substance that is compounded in such a way that it cannot be easily used or extracted by readily applicable or economically viable means” ja ”une autre préparation contenant un au plus de substances classifiées qui sont composées de manière telle que ces substances ne peuvent pas être facilement utilisées, ni extraites par des moyens aisés a mettre en œuvre ou économiquement viables”? Liitteestä 3 ilmenee, että poliisin mukaan muunnosprosessi on melko selkeä, mahdollisesti jopa yksinkertainen.
            
         
               lc)
            
            
               Onko vastattaessa kysymykseen 1b, erityisesti kohtaan ”taloudellisesti kannattavilla tavoilla/economically viable means/économiquement viable”, merkityksellistä, että APAANin muuntamisella BMK:ksi ilmiselvästi voidaan ansaita ja ansaitaan — olkoonkin että se tapahtuu laittomasti — erittäin huomattavia summia, silloin kun APAANin jatkokäsittely BMK:ksi ja/tai amfetamiiniksi onnistuu ja/tai APAANista saatua BMK:ta kaupataan (laittomasti)?
            
         
               2)
            
            
               Käsite ”toimija” kuvataan asetuksen 273/2004 (1) 2 artiklan d kohdassa ja asetuksen 111/2005 (2) 2 artiklan f kohdassa. Rechtbank pyytää unionin tuomioistuinta lähtemään seuraavan kysymyksen vastaamisen yhteydessä siitä, että kyse on 2 artiklan a kohdassa tarkoitetusta luokitellusta aineesta tai siihen rinnastettavasta asetusten liitteessä 1 ”2 artiklan a kohdassa tarkoitetut luokitellut aineet” tarkoitetusta aineesta. Onko käsitteen ”toimija” tulkittava kattavan myös luonnollisen henkilön, joka, yksin tai yhdessä yhden tai useamman muun oikeushenkilön ja/tai luonnollisen henkilön kanssa, pitää (tahallisesti) luvatta omistuksessaan luokiteltua ainetta ilman että olosuhteet ovat muulla tavoin epäilyttävät?
            
         
      (1)  Huumausaineiden lähtöaineista 11.2.2004 annettu Euroopan parlamentin ja neuvoston asetus (EY) N:o 273/2004 (EUVL L 47, s. 1).
   
      (2)  Yhteisön ja kolmansien maiden välisen huumausaineiden lähtöaineiden kaupan valvontaa koskevista säännöistä 22.12.2004 annettu neuvoston asetus (EY) N:o 111/2005 (EUVL 2005, L 11, s. 1).